CELEX: 62014FN0099
Language: et
Date: 2014-09-29 00:00:00
Title: Kohtuasi F-99/14: 29. septembril 2014 esitatud hagi – ZZ versus nõukogu

15.12.2014   
            
            
               ET
            
            
               Euroopa Liidu Teataja
            
            
               C 448/40
            
         29. septembril 2014 esitatud hagi – ZZ versus nõukogu
   (Kohtuasi F-99/14)
   (2014/C 448/51)
   Kohtumenetluse keel: prantsuse
   
      Pooled
   
   Hageja: ZZ (esindaja: advokaat M. Velardo)
   
      Kostja: Euroopa Liidu Nõukogu
   
      Hagi ese ja sisu
   
   Nõue osaliselt tühistada nõukogu kaks teatist personalile osas, milles need seovad töötamiskohast päritolukohta sõidu kulude ja aja eest hüvitise saamise kodumaalt lahkumise ja välismaal elamise toetusega, ning mõista kostjalt välja hüvitis väidetavalt kantud mittevaralise ja varalise kahju eest.
   
      Hageja nõuded
   
   
               —
            
            
               tühistada ELTL artikli 270 alusel otsus, mis sisaldub 9. jaanuari 2014. aasta teatises personalile 13/14 (otsus nr 2/2014), millega muudeti sõidu aja suhtes kohaldatavat korda tulenevalt alates 1. jaanuarist 2014 kehtima hakanud personalieeskirjade V lisa artiklist 7, ning otsus, mis sisaldub teatises personalile 9/14 (otsus nr 12/2014), millega muudeti reisi kulude suhtes kohaldatavat korda tulenevalt alates 1. jaanuarist 2014 kehtima hakanud personalieeskirjade VII lisa artiklist 8, personalieeskirjade redaktsioonis, mis tuleneb Euroopa Parlamendi ja nõukogu 22. oktoobri 2013. aasta määrusest (EL, Euratom) nr 1023/2013, millega muudetakse Euroopa Liidu ametnike personalieeskirju ja Euroopa Liidu muude teenistujate teenistustingimusi, ning mis avaldati 29. oktoobri 2013. aasta Euroopa Liidu Teatajas nr L 287. Tühistamisnõue on piiratud nende teatiste osaga, mis seob sõidu kulude ja sõidu aja hüvitamise õiguse kodumaalt lahkumise või välismaal elamise toetusega, ning teatise 9/14 artikliga 6, mis kehtestas uued kriteeriumid päritolukoha määratlemiseks;
            
         
               —
            
            
               mõista kostjalt hageja kasuks välja 1 69  051,96 eurot varalise kahju eest ja 40  000 eurot mittevaralise kahju eest;
            
         
               —
            
            
               mõista kostjalt välja viivitusintress määraga 6,75 mittevaralise ja varalise kahju eest;
            
         
               —
            
            
               mõista kohtukulud välja nõukogult.